钦定古今图书集成/明伦汇编/氏族典/第616卷 > 《郑樵通志》 > 秃发利鹿孤
## 钦定古今图书集成/明伦汇编/氏族典/第616卷 > 《郑樵通志》 > 秃发利鹿孤

按《晋书秃发乌孤载记》，“乌孤弟利鹿孤以隆安二年
即伪位，赦其境内殊死已下，又徙居于西平。利鹿孤
闻吕光死，遣其将金树苏翘率骑五千，屯于昌松漠
口。既逾年，赦其境内，改元曰建和。吕纂来伐，使傉檀
败之，斩二千馀级。纂西击段业，傉檀率骑一万袭姑
臧，掳八千馀户而还。隆安五年，僭称河西王，率师伐”
吕隆，大败之。吕隆为沮渠蒙逊所伐，遣使乞师。遣傉
檀率骑一万救之，徙凉泽段冢五百馀家而归。利鹿
孤在位三年死，伪谥曰康王。